Source: http://stiripiatraneamt.ro/2019/08/csm-ceahlaul-incepe-campionatul-cu-un-obiectiv-indraznet-promovarea-in-liga-a-ii-a/
Timestamp: 2019-11-12 19:54:51+00:00

Document:
CSM Ceahlăul începe campionatul cu un obiectiv îndrăzneț: promovarea în liga a II-a! - stiripiatraneamt.ro
CSM Ceahlăul Piatra Neamț începe campionatul cu forțe noi și cu obiective îndrăznețe. Cu un nou staff tehnic și un buget adecvat, președintele Cătălin Roca vrea să câștige Seria I a ligii a III-a.
Anunțul a fost făcut în cadrul unei conferințe de presă la care au participat noul președinte executiv, Marin Mitran și noul antrenor, Ștefan Stoica.
Cătălin Roca, președinte CSM Ceahlăul
Cătălin Roca, președintele CSM Ceahlăul: „Schimbările înregistrate până acum s-au consemnat datorită obiectivului pe care l-am setat. După cum bine știți pe 24 august are loc prima etapă a Ligii 3, Seria 1, și o dată cu acest nou campionat, împreună cu partenerii noștri, am decis să ne fixăm un obiectiv foarte ridicat și anume cel de câștigare a seriei din care facem parte.”
Marin Mitran, președinte executiv CSM Ceahlăul
Marin Mitran, președinte executiv CSM Ceahlăul: „Știu că echipa se află în Liga 3, dar am venit pentru a munci să ducem clubul acolo unde îi este locul. Nu-mi place să mă bat pentru locurile 3, 4, 5. Am discutat cu domnul Roca și am stabilit că vin dacă ne batem pentru locul 1.”
Ștefan Stoica, antrenor CSM Ceahlăul
Ștefan Stoica, antrenor CSM Ceahlăul: „Echipa din Piatra Neamț a luat-o de la capăt și nu poate să joace doar ca să joace, ci trebuie să joace fiecare meci la victorie. Chiar dacă nu avem timpul necesar pentru a juca cel mai bun fotbal încă de la început, având în vedere că vor fi doar trei sau patru jucători între titulari din prima etapă, cu multă muncă și cu dăruire vom arăta foarte repede ca o echipă agresivă, bună, care merge ca să joace fotbal.”
De asemenea, au fost prezentați și jucătorii noi care vor evolua în tricoul galben-negru.
Lista îi cuprinde pe următorii: Cristian Jalbă (Republica Moldova, 21 ani, fundaș), Alexei Șoimu (Republica Moldova, 23 ani, atacant), Franck M’Barga (Camerun/Germania, 27 ani, mijlocaș), Arsene Luboya (Franța/Congo, 26 ani, mijlocaș), Keita Modibo (Mali, 20 ani, fundaș), Fomba Bourama (Mali, 20 ani, fundaș), Raul Iliescu (România, 20 ani, mijlocaș), Andrei Miclean (România, 20 ani, fundaș), Yoann Fellrath (Franța, 26 ani, atacant), Vasile Petra (România, 25 ani, mijlocaș).
Primul meci va avea loc sâmbătă 24 august pe stadionul Ceahlăul și va fi împotriva jucătorilor de la Știința Miroslava.
← Prins de poliție în timp ce conducea băut și fără a avea permis de conducere!
Au fost puse în vânzare biletele pentru Dynamite Fighting Show! →
Cel mai puternic pompier, etapa internațională! Andrei Bălușescu a urcat pe podium!
Bebeluș mort găsit aruncat într-un tomberon!

References: CSM 
 CSM 
 CSM 
 CSM 
 CSM 
 CSM 
 CSM